钦定古今图书集成/明伦汇编/氏族典/第611卷 > 《廖用贤尚友录》 > 贺娄子干
## 钦定古今图书集成/明伦汇编/氏族典/第611卷 > 《廖用贤尚友录》 > 贺娄子干

按《隋书贺娄子干传》：“子干字万寿，本代人也。随魏氏
南迁，世居关右。祖道成，魏侍中、太子太傅。父景贤，右
卫大将军。子干少以骁武知名。周武帝时，累迁小司水，以勤劳封思安县子。大象初，除秦州刺史，进爵为
伯。及尉迥作乱，子干从韦孝宽击破之，进位上开府，
封武川县公，以思安县伯别封子皎。开皇元年，进爵”
钜鹿郡公。其年，吐谷浑寇凉州，子干击之，功最优，即
令子干镇凉州。明年，突厥寇兰州，子干大破之。于是
册授子干为上大将军。十四年，以病卒官，时年六十。
谥曰怀。